als_Latn dik_Latn sag_Latn
Në javën e tyre të dytë, peqinasit po vazhdojnë me intensitet të kënaqshëm përgatitoren e dimrit. Gjatë këtyre seancave stërvitore nuk ka patur asnjë problem si në drejtim të mbarëvajtjes së seancave stërvitore ashtu edhe gjendjes së lojtarëve. Ndërkohë gjatë gjithë këtyre ditëve është pritur me kureshtje të madhe ndonjë lëvizje në merkato. Mirëpo deri më tani asnjë lojtar nuk është afruar për të qenë pjesë e ekipit të Shkumbinit. Drejtuesit peqinas kanë qenë në kontakt me mesfushorin Gjata i cili mund të jetë një përforcim për këtë ekip. Në dilemë mbeten lojtarët peqinas Branica dhe Vogli të cilët kanë qenë pjesë e ekipit të Elbasanit dhe Lushnjes dhe që dëshirojnë të vazhdojnë me ekipet e tyre larg ekipit të Shkumbinit. Drejtuesit peqinas mendojnë se këta lojtarë do të jenë përforcime shumë të rëndësishme ndaj kanë kërkuar që lojtarët të rikthehen të jenë pjesë e ekipit dhe të respektojnë marrëveshjen me ekipin peqinas.
Miqësorja – Ashtu sikurse edhe ishte planifikuar peqinas kanë menduar që përveç përgatitjes fizike të zhvillojnë edhe ndeshje miqësore. Këtë fundjavë peqinasit do ta nisin me një miqësore luksi përballë Tiranës në stadiumin e Shkumbinit. Peqinasit do të nisin me një nga ekipet më të mira të superiores dhe pritet që edhe në vazhdim të ketë përballje të rëndësishme me ekipe të Superiores dhe Kategorisë së Parë.
Lulëzim Resuli
als_Latn als_Latn tuk_Latn